CELEX: E2010P0004
Language: lv
Date: 2010-05-21 00:00:00
Title: Lihtenšteinas Firstistes 2010. gada 21. maija prasība pret EBTA Uzraudzības iestādi (Lieta E-4/10)

15.7.2010   
            
            
               LV
            
            
               Eiropas Savienības Oficiālais Vēstnesis
            
            
               C 191/11
            
         Lihtenšteinas Firstistes 2010. gada 21. maija prasība pret EBTA Uzraudzības iestādi
   (Lieta E-4/10)
   2010/C 191/09
   Lihtenšteinas Firstiste, ko pārstāvēja Lihtenšteinas Firstistes pārstāvis Andrea Entner-Koch, EEA Coordination Unit, Austrasse 79/Europark, FL-9490 Vaduz, 2010. gada 21. maijā iesniedza EBTA Tiesai prasību pret EBTA Uzraudzības iestādi.
   Lihtenšteinas Firstiste pieprasa, lai EBTA Tiesa:
   
               1)
            
            
               atceļ EBTA Uzraudzības iestādes 2010. gada 24. marta Lēmumu Nr. 97/10/COL par kaptīvo apdrošināšanas sabiedrību aplikšanu ar nodokļiem saskaņā ar Lihtenšteinas nodokļu likumu;
            
         
               2)
            
            
               alternatīvi pasludina par spēkā neesošiem 3. un 4. pantu EBTA Uzraudzības iestādes 2010. gada 24. marta Lēmumā Nr. 97/10/COL, ciktāl tajos pieprasīts atmaksāt atbalstu, kas minēts šā lēmuma 1. pantā;
               kā arī
            
         
               3)
            
            
               piespriež EBTA Uzraudzības iestādei segt tiesāšanās izdevumus.
            
         
      Juridiskā un faktiskā pamatinformācija un prasības juridiskais pamats:
   
   
               —
            
            
               EBTA Uzraudzības iestādes 2010. gada 24. marta Lēmumā Nr. 97/10/COL pasludināts, ka nodokļu noteikumi, ko piemēro Lihtenšteinas apdrošināšanas/pārapdrošināšanas sabiedrībām saskaņā ar Lihtenšteinas nodokļu likuma 82. panta a) punktu un 88. panta d) punkta 3) daļu, bija valsts atbalsts EEZ līguma 61. panta 1. punkta nozīmē, jo kaptīvajām apdrošināšanas/pārapdrošināšanas sabiedrībām tika piemērots labvēlīgāks nodokļu režīms nekā “parastām apdrošināšanas sabiedrībām”. Turklāt EBTA Uzraudzības iestāde nolēma, ka iespējamais atbalsts ir nelikumīgs atbalsts un ka no 2001. gada 6. novembra tas ir jāatgūst no apdrošināšanas/pārapdrošināšanas sabiedrībām.
            
         
               —
            
            
               Prasības iesniedzējs apgalvo, ka attiecīgie nodokļu noteikumi nav valsts atbalsts EEZ līguma 61. panta 1. punkta nozīmē.
            
         
               —
            
            
               Prasības iesniedzējs apgalvo, ka EBTA Uzraudzības iestāde:
               
                           —
                        
                        
                           ir kļūdījusies, piemērojot EEZ līguma 61. panta 1. punktu kaptīvo apdrošināšanas sabiedrību aplikšanai ar nodokļiem saskaņā ar Lihtenšteinas nodokļu likumu un piespriežot kaptīvajām apdrošināšanas/pārapdrošināšanas sabiedrībām no 2001. gada 6. novembra atmaksāt iespējamo nelikumīgo atbalstu,
                        
                     
                           —
                        
                        
                           ņemot vērā kaptīvo apdrošināšanas sabiedrību īpašo raksturu un ierobežoto darbības jomu, tām nepareizi piemēroja EEZ līguma 61. panta 1. punktu,
                        
                     
                           —
                        
                        
                           savā apstrīdētajā lēmumā nesniedza atbilstošu pamatojumu, kā noteikts Uzraudzības un Tiesas nolīguma 16. pantā.